

**Република Србија**

**МИНИСТАРСТВО ПРИВРЕДЕ**

Број:011-00-211/2021-10

19. октобар 2021. године Кнеза Милоша 20

 Б е о г р а д

**АГЕНЦИЈА ЗА ПРИВРЕДНЕ РЕГИСТРЕ**

**Регистратору Регистра привредних субјеката**

**11000 БЕОГРАД**

**Бранкова бр. 25**

Приликом примене одредаба Закона о поступку регистрације у Агенцији за привредне регистре („Службени гласник РС”, бр. 99/11, 83/14 и 31/19), уочене су дилеме у пракси поступања Регистратора који води Регистар привредних субјеката у вези са питањем признања страних јавних исправа на којима је печат *„Apostille* ” издат у електронском облику *(„E-Apostillе*”).

С тим у вези, указујемо на следеће:

У складу са Хашком конвенцијом о укидању потребе легализације страних јавних исправа („Службени лист ФНРЈ - међународни уговори”, број 10/62), потврдом *„Apostille“* издатом од од стране надлежног органа државе из које исправа потиче потврђује се веродостојност потписа, својство потписника исправе и истинитост печата или жига којим је исправа снабдевена, а сам потпис и печат на потврди *„Apostille ”* ослобођени су било какве даље овере.

Одређени број држава потписница наведене конвенције од 2006. године печат *„Apostillе”* издаје искључиво у електронском облику.

У смислу члана 10. ст. 1. и 3. Закона о електронском документу, електронској идентификацији и услугама од поверења у електронском пословању („Службени гласник РС”, ф. 94/17 и 52/21) електронски документ који је изворно настао у електронском облику сматра се оригиналом, а копија електронског документа на папиру израђује се штампањем спољне форме електронског документа.

Имајући у виду наведено, ако се у земљи порекла исправе печат *„Apostille ”* не издаје у папирној форми, у поступку регистрације у Регистар привредних субјеката мишљења смо да се као валидан документ, може прихватити одштампана спољна форма печата*E-Apostille”* која садржи и обавештење да се у земљи порекла оверавање

-2-

докумената са печатом *„Apostille”* врши у електронском облику, а уколико таквог обавештења нема, сматрамо да је уз регистрациону пријаву потребно приложити изјаву подносиоца пријаве (коју не треба посебно оверавати) да се у земљи порекла печат**,,*Apostille* ” не издаје у папирном, већ само у електронском облику.

